CELEX: 32009R0102
Language: hu
Date: 2009-02-03 00:00:00
Title: A Bizottság 102/2009/EK rendelete ( 2009. február 3.) egy takarmány-adalékanyag végleges engedélyezéséről (EGT-vonatkozású szöveg)

4.2.2009   
            
            
               HU
            
            
               Az Európai Unió Hivatalos Lapja
            
            
               L 34/8
            
         
      A BIZOTTSÁG 102/2009/EK RENDELETE
   
   (2009. február 3.)
   egy takarmány-adalékanyag végleges engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg az 1831/2003/EK rendelet alkalmazásának időpontját megelőzően a 70/524/EGK irányelvvel összhangban benyújtott, takarmány-adalékanyagokra vonatkozó engedélykérelmekre.
            
         
               (3)
            
            
               Az e rendelet mellékletében szereplő adalékanyagra vonatkozó engedélykérelmet az 1831/2003/EK rendelet alkalmazásának időpontja előtt nyújtották be.
            
         
               (4)
            
            
               Az engedélykérelemre vonatkozó, a 70/524/EGK irányelv 4. cikkének (4) bekezdése szerinti első észrevételeket az 1831/2003/EK rendelet alkalmazásának időpontja előtt továbbították a Bizottságnak. Ezért e kérelmet továbbra is a 70/524/EGK irányelv 4. cikkével összhangban kell kezelni.
            
         
               (5)
            
            
               Az Enterococcus faecium NCIMB 10415 mikroorganizmus-készítmény használatát kutyák és macskák esetében a 358/2005/EK bizottsági rendelet (3) engedélyezte ideiglenesen. A készítmény alkalmazását időbeli korlátozás nélkül borjaknál az 1288/2004/EK bizottsági rendelet (4), brojlercsirkénél és hízósertéseknél a 943/2005/EK bizottsági rendelet (5), kocáknál az 1200/2005/EK bizottsági rendelet (6) és malacoknál a 252/2006/EK bizottsági rendelet (7) engedélyezte.
            
         
               (6)
            
            
               E mikroorganizmus-készítmény határozatlan időre való engedélyezése iránti kérelem alátámasztására a kutyák és macskák esetében új adatokat nyújtottak be.
            
         
               (7)
            
            
               Az értékelés azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően e mikroorganizmus-készítmény használatát az e rendelet mellékletében leírtak szerint határozatlan időre engedélyezni kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A „mikroorganizmusok” csoportjába tartozó, a mellékletben meghatározott készítmény takarmány-adalékanyagként való felhasználását az említett mellékletben megállapított feltételek szerint határozatlan időre engedélyezik.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. február 3-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 270., 1970.12.14., 1. o.
   
      (2)  HL L 268., 2003.10.18., 29. o.
   
      (3)  HL L 57., 2005.3.3., 3. o.
   
      (4)  HL L 243., 2004.7.15., 10. o.
   
      (5)  HL L 159., 2005.6.22., 6. o.
   
      (6)  HL L 195., 2005.7.27., 6. o.
   
      (7)  HL L 44., 2006.2.15., 3. o.
   
      MELLÉKLET
      
                  EK-sorszám
               
               
                  Adalékanyagok
               
               
                  Vegyi képlet, leírás
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  Egyéb rendelkezések
               
               
                  Az engedély lejárta
               
            
                  CFU/teljes értékű takarmány kg
               
            
                  Mikroorganizmusok
               
            
                  E 1705
               
               
                  
                     Enterococcus faecium
                  
                  NCIMB 10415
               
               
                  
                     Enterococcus faecium készítmény, amely legalább az alábbi mennyiségeket tartalmazza mikrokapszulázott formában: 5 × 109 CFU/g
               
               
                  Kutyák
               
               
                  —
               
               
                  4,5 × 106
                  
               
               
                  2,0 × 109
                  
               
               
                  Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
               
               
                  Határozatlan időre
               
            
                  Macskák
               
               
                  5,0 × 106
                  
               
               
                  8,0 × 109
                  
               
               
                  Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.